Up-71/03
Datum: 2003-04-22T00:00:00.000+02:00
ecli: ECLI:SI:USRS:2003:Up.71.03
vrsta: posamični akt
zadeva: ustavna pritožba
objavljeno: Neobjavljeno | 22.04.2003
dokument: US22329
akt: Ustavna pritožba A. A. zoper sklep Vrhovnega sodišča št. I Up 1195/2002-3 z dne 16. 10. 2002
resitev: zavrženje
izrek: Ustavna pritožba A. A. zoper sklep Vrhovnega sodišča št. I Up 1195/2002-3 z dne 16. 10. 2002 se zavrže.
stavek: Ker je ustavna pritožba prepozna, iz ustavne pritožbe in priloženih listin pa tudi ni mogoče zaključiti, da so bile z izpodbijanim aktom očitno hudo kršene pritožnikove človekove pravice ali temeljne svoboščine, je Ustavno sodišče ustavno pritožbo zavrglo.
odlocitev: sklep
geslo: 1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
podlaga: Člen 55.1.1, Zakon o Ustavnem sodišču [ZUstS]
datum_vloge: 2003-02-05T23:00:00.000Z
datum_odlocitve: 2003-04-21T22:00:00.000Z

# Up-71/03 - 8

9. 5. 2003

# SKLEP

Ustavno sodišče je v postopku za preizkus ustavne pritožbe A. A. iz Ž., ki ga zastopa B. B. B. iz Z., na seji senata dne 22. aprila 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

**sklenilo:**

**Ustavna pritožba A. A. zoper sklep Vrhovnega sodišča št. I Up 1195/2002-3 z dne 16. 10. 2002 se zavrže.**

# OBRAZLOŽITEV

Pritožnik je dne 5. 2. 2003 vložil ustavno pritožbo zoper sodno odločbo, navedeno v izreku.

Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba. Po tretjem odstavku 52. člena ZUstS lahko Ustavno sodišče v posebno utemeljenih primerih izjemoma odloča o ustavni pritožbi, ki je vložena po izteku šestdesetdnevnega roka.

Ustavno sodišče je vpogledalo v spis Upravnega sodišča, iz katerega izhaja, da je bila pritožniku vročitev izpodbijanega sklepa opravljena po 142. členu Zakona o pravdnem postopku (Uradni list RS, št. 26/99 in nasl. ? ZPP), in sicer dne 25. 11. 2002. Od tega dne dalje je začel teči 60 dnevni rok, ki se je iztekel 24. 1. 2003. Ustavna pritožba, vložena dne 5. 2. 2003 je torej prepozna.

Pritožnik se v dopolnitvi ustavne pritožbe sklicuje na možnost Ustavnega sodišča, da v primeru kršitve človekovih pravic odloča tudi o ustavnih pritožbah, vloženih po preteku roka. Navaja, da je žrtev hudega kršenja otrokovih in človekovih pravic od svojega devetega leta starosti dalje.

Pogoj za izjemno obravnavanje ustavne pritožbe kljub zamudi roka je, da je že iz ustavne pritožbe in priloženih listin mogoče zaključiti, da so bile z izpodbijanim aktom očitno hudo kršene pritožnikove človekove pravice in temeljne svoboščine. Za tak primer pa v obravnavani zadevi ne gre. Zato je Ustavno sodišče ustavno pritožbo zavrglo.

Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata
Milojka Modrijan